==Biografi==   
Marika Lindström havde sin opvækst i [[Jokkmokk]], inden familien flyttede til [[Kil]] i [[Värmland]]. Hendes bedstefar, [[Alfred Lindström]], var medlem af den svenske [[Riksdagen|riksdag]] (i riksdagen blev han kaldt "Lindström fra Långnäs"). Efter at have taget studentereksamen i [[Karlstad]], havde hun oprindeligt planlagt at studere [[litteraturhistorie]] i [[Stockholm]], men begyndte i stedet at spille studenterteater og kom i 1966 ind på [[Calle Flygare Teaterskola]]. Hun tog lektioner hos skuespillerne [[Irma Christenson]] og [[Håkan Serner]] og arbejdede ved siden af som filmklipper på [[TV]]. I fjernsynet fik hun enkelte statistroller og spillede teater på [[Teater 9]], inden hun begyndte at læse til skuespiller på [[Teaterhögskolan i Stockholm]] fra [[1972]] til [[1975]]. I dag tilhører hun den faste skuespillerstab på [[Stockholms stadsteater]], hvor hun har optrådt siden 1975. I begyndelsen af 90'erne var hun i en periode desuden aktiv på [[Dramaten]] og ved tv-teatret.<ref name="sfi"/>
Levende_personer